**UPUTE ZA SPRJEČAVANJE I SUZBIJANJE EPIDEMIJE COVID-19**

 **TRGOVAČKA I TEKSTILNA ŠKOLA U RIJECI**

**U ŠKOLSKOJ GODINI 2020./2021.**

Ove upute odnose se na rad Trgovačke i tekstilne škole u Rijeci (dalje u tekstu škola).

Rad u školi u sadašnjim epidemiološkim uvjetima, uz poštovanje ovih uputa, smatra se sigurnim za učenike i zaposlenike. Svi zaposlenici i učenici dužni su provoditi sve preporuke navedene u ovim uputama. Upute će biti objavljene na mrežnoj stranici škole te na oglasnim pločama škole i zbornice.

**Obavještavaju se roditelji da ne dolaze u pratnji učenika i ne dovode učenika u školu ako roditelj ili učenik ima:**

* simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje)
* izrečenu mjeru samoizolacije ili
* saznanja da je netko od njih zaražen s COVID-19

**MJERE**

1. **SOCIJALNO DISTANCIRANJE ( FIZIČKI RAZMAK)**

Učenici sjede jedan iza drugoga ili jedan pored drugoga, a ne licem u lice uz primjeren razmak što je više moguće s obzirom na broj učenika i veličinu razreda.

Učenici i nastavnici te stručni suradnici u učionicama u kojima je razmak između učenika manji od 2 metara moraju pravilno nositi maske na način da cijelo vrijeme prekrivaju nos i usta. Zaposlenici i učenici moraju poticati fizički razmak, kao i pojačanu osobnu higijenu.

1. **ODRŽAVANJE HIGIJENE**

Pri dolasku u školu učenici prolaze dezinfekcijsku barijeru. Na ulazu u školu nalazi se stanica (dozator s dezinficijensom za dezinfekciju ruku učenika i zaposlenika gdje se obavezno dezinficiraju ruke). Na ulazu se nalazi i dezbarijera ( dezinfekcija potplata). Na ulazu u dvoranu također se nalazi dezinfekcijska potplata.

Važno je poticati učenike na redovito pranje ruku tekućom vodom isapunom. Učenici su tijekom boravka u školi dužni minimalno dva puta dnevno oprati ruke toplom vodom i sapunom pri čemu se trebaju pridržavati naputaka za pravilno pranje ruku koji su istaknuti u sanitarnim čvorovima škole. Po povratku s odmora učenici obavezno peru ruke. Nakon pranja ruku, koriste se papirnati ručnici za jednokratnu upotrebu koji se bacaju u koševe s poklopcem. U svim sanitarnim čvorovima, učionicama i dvorani za Tjelesnu i zdravstvenu kulturu nalaze se koševi s poklopcem.

Dezinficijense nekoriste učenici koji imaju promjene na koži ruku. U svakom razrednom odjelu nalazit će se sredstva za dezinfekciju ruku.

 Sredstvo za dezinfekciju treba u količini od 1 do 2 ml nanijeti na suhe i čiste dlanove.

Dlanove i područje između prstiju treba protrljati dok se ne osuše, a sredstvo nije potrebno isprati.

Treba paziti na dostatnu količinu dezinficijensa za ruke te obavezno javiti spremačici u slučaju da je u dozatoru preostala manja količina sredstva za dezinfekciju kako bi se osigurao novi.

1. **ORGANIZACIJA NASTAVE**

Svaki razredni odjel boravi u jednoj prostoriji (učenici ne mijenjaju učionicu osim u iznimnim slučajevima). Spremačice redovito dezinficiraju učionice i hodnik.

Nastava se izvodi u dvosatu/ trosatu da bi se tijekom radnoga dana osigurala što veća socijalna distanca.

Osigurano je svakodnevno primjereno čišćenje prostorija sukladno uputama. Prostorije u školi provjetravaju se više puta dnevno, svakako prije dolaska, nakon odlaska, pod odmorima, tijekom sata barem jednom 5 minuta, a ako vremenske prilike dopuštaju prozori su tijekom nastave stalno otvoreni.

Dogovoreno je pojačno čišćenje WC-a, umivaonika , kvaka u WC-ima, prekidača za svjetlo, tipki na vodokotlićima i drugih površina koje se često dodiruju.

Određena su dva prostora za izolaciju bolesnih učenika.

Odmori su organizirani u različito vrijeme, odnosno ukinuto je školsko zvono da učenici ne dolaze u kontakt s učenicima iz drugih razrednih odjela kako bi se smanjilo grupiranje učenika prilikom ulaska i izlaska iz škole .

Učenici će biti poučeni da ne dijele svoj pribor i stvari s drugim učenicima.

Na ulazu u knjižnicu na vidnom je mjestu naznačen maksimalan broj osoba koje u isto vrijeme mogu boraviti u tim prostorima.

Korištenje toaleta organizirano je tako da je jasno određeno i na vratima naznačeno maksimalni broj korisnika.

Koliko god je to moguće, neophodno je smanjiti fizički kontakt:

* učenika i nastavnika iz jednog razrednog odjela s učenicima i nastavnicima drugih razrednih odjela
* roditelja učenika i djelatnika škole
* prilikom ulaska i izlaska iz škole
* tijekom cjelokupnog boravka u školi.

Škola radi u jednoj smjeni, jutarnjoj, s početkom u 08,00, a završava u 14,00. Na kraju svake smjene provest će se temeljito čišćenje prostorija sukladno uputama kao i dezinfekcija koju je moguće provesti više puta tijekom radnog dana. Odmori učenika različito su organizirani za razrede kako bi se osigurala socijalna distanca učenika i mogućnost zaraze svela na najmanju moguću. Ukida se školsko zvono. Dodatna i dopunska nastava održavat će se on line gdje je moguće. Kod predmeta matematika i hrvatski jezik organizirat će kombinacija on line i nastave u školi vodeći računa da su u grupi u školi učenici istog razreda.

Prolazak hodnikom organizirat će se na način da se učenici i nastavnici minimalno zadržavaju. Za ulaz i izlaz iz škole koristit će se glavni ulaz i ulaz kroz dvoranu.

Prilikom prolaza ne bi se trebalo nepotrebno dodirivati površine ili predmete.

U pojedinim razrednim odjelima nije moguće osigurati razmak od 1,5 metra pa su svi učenici obvezni nositi zaštitne maske za lice.

Svaki učenik dobit će od škole dvije platnene perive maske koje je dužan nositi, mijenjati naizmjenično i održavati, a u slučaju gubitka učenik sam nadoknađuje štetu odnosno kupuje novu masku.

Nastavnici su također obvezni nositi zaštitne maske/vizire. Maske su obavezne za svih, bez iznimke. Obavezno ih je nositi preko nosa i usta.

Nastava iz njemačkog jezika održavat će se na daljinu. Nastava iz etike i tzk odvijat će se na daljinu za 3d razred.

Ulazak u školu na početku nastave

– utvrđen je raspored razreda po učionicama za svaki dan u tjednu. Spremačice će u 07,30 otključati sve učionice tako da učenici mogu odmah ući u svoj razred bez zadržavanja u drugim prostorijama.

izlazak iz škole na kraju nastave – učenici će izlaziti iz učionica po rasporedu a nadzirati će dežurni profesor tako da nema zajedničkog izlazaka učenika.

ukida se dežurstvo učenika.

1. **DJELATNICI I UČENICI S KRONIČNIM BOLESTIMA**

Za svaku izrazito vulnerabilnu osobu (djelatnik i učenik) ili osobu koja dijeli kućanstvo s takvom osobom, pojedinačno će se razmotriti situacija uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite kao i o eventualnim drugim posebnim mjerama zaštite (pedijatar, liječnik obiteljske medicine te za učenike kod izostanaka duljih od mjesec dana liječnik školske medicine).

1. **ULAZAK I IZLAZAK IZ ŠKOLE**

Tehničko osoblje vodi evidenciju ulaska/izlaska bilo da je riječ o ovlaštenom ili neovlaštenom osoblju. Ovlašteno osoblje uključuje učenike i zaposlenike, a neovlašteno osoblje uključuje roditelje/skrbnike i druge stranke. Za učenike evidencija se obavlja u razredu, u e-dnevniku.

Evidencija djelatnika obavlja se u tajništvu škole. Neovlaštene osobe ulaze isključivo na glavni ulaz uz prethodnu najavu ( e-pošta, telefon). Ovlaštena osoba ulazi u školu na način da održava razmak od najmanje 1,5 metra u odnosu na sve druge osobe, dezinficira ruke na ulazu te izbjegava zadržavanje i grupiranje. Zabranjeni svi posjeti školi.

Neophodno je osigurati protok/dolazak što manjeg broja osoba, kako na ulazu školu, tako i u unutarnjim prostorima škole.

U školu može ući roditelj ili druga osoba u pratnji, ako zdravstveno stanje učenika to zahtjeva i to do vrata učionice, vodeći računa o držanju razmaka od 2 metra u odnosu na sve druge osobe, uz obvezno nošenje maske za lice i dezinficiranje ruku na ulazu u školu.

Roditelj ili druga osoba u pratnji ne može ući u školu bez maske za lice.

Ulazna vrata otvara tehničko osoblje.

Dostavu za potrebe škole preuzima tehničko osoblje škole na vanjskim vratima, a ulaz je dozvoljen iznimno serviserima i ostalim službama čije usluge su uz obvezne mjere dezinfekcije ruku i nošenja zaštitne maske.

1. **ČIŠĆENJE PROSTORIJA**

Spremačica iz jutarnje smjene prva ulazi u školu. Zadnja osoba koja izlazi iz škole je spremačica iz druge smjene koja dezinficira sve korištene površine. Tehničko osoblje dezinficira prostorije prije i nakon završetka nastave u svojoj smjeni.

1. **PROVJETRAVANJE PROSTORIJA**

Provjetravanje prostorijau školi obavljat će se više puta dnevno, prije dolaska i nakon odlaska učenika i to u trajanju od pola sata te pod odmorima ili na način, ako to vremenske prilike dopuštaju, da se ostavi otvoren prozor. Kad je lijepo vrijeme, preporučuje se ostaviti otvorene prozore tijekom odgojno-obrazovnoga rada. U slučaju lošeg vremena prostoriju je potrebno redovito provjetravati tijekom odmora i bar jednom na 5 minuta tijekom sata.

1. **ČIŠĆENJE PROSTORA**

Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, te druge dodirne površine koje koristi veći broj osoba neophodno je dezinficirati više puta (na početku i na kraju svake smjene te najmanje jednom tijekom smjene).

Čišćenje se provodi nakon odlaska učenika. Neophodno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju i to nakon svakog odmora.

1. **MASKE I PROSTOR ZA IZOLACIJU**

Maske za lice moraju obvezatno nositi svi učenici i djelatnici tijekom boravka u školi na pravilan način. Nastavnicima su nabavljeni i viziri.

U slučaju sumnje na infekciju virusom COVID – 19 učenik se izolira u zasebnoj prostoriji dok po njega ne dođe roditelj/staratelj, a nastavnik koji nadzire učenika treba koristiti vizir i masku. Po odlasku učenika iz škole, dezinficira se prostorija u kojoj je učenik bio izoliran, zaštitna oprema se zbrinjava na odgovarajući način, a ruke se operu vodom i sapunom ili dezinficiraju. Prostor za izolaciju bolesnog učenika - predviđena su 2 prostora (u prizemlju i na trećem katu).

Maske je neophodno nositi pravilno na način da cijelo vrijeme prekrivaju nos i usta. Rukavice nose ona zanimanja u kojima su se iste nosile i prije epidemije (kao higijenski standard).

1. **MJERENJE TEMPERATURE**

Svi djelatnici obavezni su mjeriti tjelesnu temperaturu svaki danprije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju/pedagogu i izabranom liječniku obiteljske medicine. S povišenom tjelesnom temperaturom, respiratornim simptomima i drugim simptomima zarazne bolesti nije dopušteno raditi niti dolaziti u prostor škole, što je i inače nužno u radu ovakvih ustanova. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta. Ravnatelj i satničar organizirat će zamjenu za takav slučaj.

Učenici samostalno mjere tjelesnu temperaturu i vode evidenciju o vrijednostima. U slučaju povišene tjelesne temperature ne smiju dolaziti u školu, već se javljaju razredniku i liječniku obiteljske medicine radi odluke o testiranju i liječenju.

Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje) neophodno je učeniku u školi izmjeriti tjelesnu temperaturu. Ako učenici razviju simptome COVID-19 tijekom boravka u školi, nastavnik odmah obavještava roditelje/staratelja, koji u najkraćem roku trebaju doći po učenika.

Ako se znakovi bolesti jave tijekom boravka u školi, odmah treba pozvati roditelja te učenika izolirati u prikladnoj prostoriji do dolaska roditelja. Oboljeli djelatnik odmah napušta školu.

Ravnatelj odmah javlja nadležnom epidemiologu/školskom liječniku sumnju na COVID -19. Svaku pojedinačnu potvrđenu infekciju COVID-19 djelatnik, odnosno roditelj imaju obavezu žurno javiti ravnatelju škole.

Kada se kod učenika ili djelatnika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

1. **PUTOVANJE U ŠKOLU JAVNIM ILI ORGANIZIRANIM PRIJEVOZOM**

U javnom prijevozu učenici se trebaju pridržavati mjera propisanih za javni prijevoz (nošenje maske u javnom prijevozu i održavanje fizičke distance) koje se mogu pronaći na poveznici: <https://www.hzjz.hr/wp-content/uploads/2020/03/Preporuke-za-rad-u-djelatnosti-prijevoza-putnika-autobusima-tijekom-epidemije-koronavirusa-COVID-19.pdf>

1. **PRAKTIČNA NASTAVA**

Praktična nastava organizirat će se u skladu s preporukama HZJZ, a prema uvjetima koje propisuju i Zakoni i Pravilnici koji se odnose na djelatnost trgovine.

1. **IZLETI.**

U postojećoj epidemiološkoj situaciji ne preporučuje se organiziranje ekskurzije, višednevne izvanučioničke nastave, maturalnih izleta i sl. Više o tome na https://www.hzjz.hr/wp-content/uploads/2020/03/Mogu%C4%87nosti-izvo%C4%91enja-izvanu%C4%8Dioni%C4%8Dke-nastave-vezano-uz-pandemiju-COVID-19.pdf.

KLASA: 602-01/20-01/87

URBROJ: 2170-56-01-20-02

U Rijeci, 07.09.2020.